
Lihthanke „Masintöödeldavate e-arvete arveldamisteenus ” korraldamine

1. Asjaolud ja menetluse käik
[bookmark: _GoBack]Raamatupidamise seaduse § 71 lõike 7 kohaselt kui kauba võõrandamisel või teenuse osutamisel esitatakse masintöödeldav arve (e-arve) riigiraamatupidamiskohustuslasele, kohaliku omavalitsuse üksusele, avalik-õiguslikule juriidilisele isikule või raamatupidamiskohustuslasele, kelle üle eelnimetatutel on otseselt või kaudselt valitsev mõju, peab see vastama kas Raamatupidamise seaduse § 71 lõike 10 alusel kehtestatud määruse nõuetele või e-arveldamise Euroopa standardile, mille kohta on avaldatud viide Euroopa Liidu Teatajas.  Raamatupidamise seaduse nõuete täitmiseks Narva linn kasutab Fitek AS e-arvete menetluskeskkonda. Kuna hankeleping Fitek AS-iga kehtib kuni 31.01.2018 ning võttes arvesse hanke ülelinnalist tähtsust, on vajalik korraldada hanke hankemenetlus e-hankena riigihangete seaduses sätestatud korras, mille korraldab Narva Linnavalitsuse Rahandusamet Narva linna nimel.
  
2. Õiguslikud alused
Kohaliku omavalitsuse korralduse seaduse § 30 lõige 1 punkti 3 kohaselt, valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse.
Riigihangete seaduse § 5 lõigete 1 ja 2 alusel kohaliku omavalitsuse üksus on kohustatud järgima antud seaduses sätestatud korda.

3. Otsus
3.1. Algatada lihthanke „Masintöödeldavate e-arvete arveldamisteenus ” avatud hankemenetlus e-hankena vastavalt lisatud hankedokumentidele.
3.2. Määrata ülalnimetatud lihthankes hankijaks Narva Linnavalitsuse Rahandusamet Narva linna nimel ja lihthanke eest vastutavaks isikuks Narva Linnavalitsuse Rahandusameti direktori asetäitja Olga Saveljevat või teda asendav teenistuja.
3.3 Narva Linnavalitsuse Rahandusametil moodustada lihthanke hankemenetluseks konkursikomisjon ning esitada konkursitulemused Narva Linnavalitsusele võitja kinnitamiseks.

4. Rakendussätted
4.1 Korraldus jõustub seaduses sätestatud korras.
4.2 Pakkuja, taotleja või hankemenetluses osalemisest huvitatud ettevõtja võib vaidlustada hankija tegevuse, sealhulgas hanke alusdokumendi, riigihangete seaduses sätestatud korras.

